cyanic-selkie/wikianc huggingface dataset:
Бага түргэний хүрхрээ
Алтай Tаванбогдын байгалийн цогцолборт газрын үзэсгэлэнт газруудын нэг нь Цэнгэл сумын Хотон, Хурган нуурын хөндийн Бага түргэнийн хавцалд орших Бага түргэний хүрхрээ юм. Уг хүрхрээ мөнх цаст уулсаас эх авч урсаж байгалийн үзэсгэлэнт гайхамшигийг цогцлоосон онгон зэрлэг байгаль дунд оршдогоороо онцлог юм. Хүрхрээний өндөр нь 15 метр бөгөөд энэ нь тус аймагт оршиж буй хүрхрээнүүдийн хамгийн өндрөөс унан урсаж буй хүрхрээ болж тооцогддог. Эргэн тойрон дахь уулсаараа Сибирь гацуур, шинэс мод, хонин аарц ургадаг бол Бага Түргэний голын хавцал нь бор бургас, бутлаг ургамлаар баялаг. Хавар, зуны сард уулын ширүүн урсгалт голыг өгсөж энэ нутгийн унаган загас болох Монгол хадран сүрэг сүргээрээ дээшилж түрсээ шахдаг. Хүрхрээ орчмын нутаг дэвсгэрийг Алтай Таванбогдын байгалийн цогцолборт газрын аялал жуучлалын бүсэд хамруулсан ба түүнээс дээшхи улсын хил хүртэлх 10000 орчим га талбай газар нутгийг онцгой бүсэд хамруулжээ. Хүрхрээний орчмын Сумдайрых уул, Хөндлөнгийн уул, Дээд ууланд халиун буга, янгир ямаа, цоохор ирвэс, шилүүс мий, нохой зээх зэрэг хөхтөн идээшин нутагладаг бол алтан гагнуур, Алтайн сонгино зэрэг ховор ургамал элбэг тархаж ургасан байдаг. Мөн Дээд уулын хонхорт мөнх цас, мөсөн голын гаралтай хэд хэдэн цэнгэг устай нуур, цөөрөм бий. Баруун талын хяр дагаж далайн түвшнээс дээш 3000 орчмын өндөрт орших хад асгатай хэсэгт эртний түүх соёлын ховор дурсгалд тооцогддог хадны сүг зураг олон арвааар тааралдана. Алтай Таванбогдын БЦГ-ын энэ хэсэг БНХАУ – ын Шинжаан Уйгарын Өөртөө Засах Орны Алтай аймгийн Ханасын дархан цаазат газартай хиллэж оршдог юм. Сүүлийн жилүүдэд Бага Түргэний хүрхрээг зорин ирдэг аялагч жуулчлагчдын тоо өссөөр байна. Иймд хамгаалалтын захиргаанаас санаачлан ирэх зунаас Бага Түргэний аманд нэвтрэх цэг байгуулж, хүрхрээ орчмын ан-амьтан, онгон дагшин байгалийг нутгийн иргэдээр хамгаалуулж, Нутгийн иргэдэд түшиглэсэн аялал жуулчлал хөгжүүлэх түшиц газар болгохоор шийдвэрлэсэн байна.
Ангилал:Баян-Өлгий аймгийн газар зүй Ангилал:Монголын хүрхрээ Ангилал:Азийн хүрхрээ
Бага ойгор-Цагаан салаагийн хадны сүг зураг
Баян-Өлгий аймгийн Улаанхус сумын нутагт Алтай таван богдын Бага Ойгор, Усайн Цагаан салаагийн голын савд байдаг. Өргөн нь 500 метр, урт нь 15 километр үргэлжлэх нутагт тархсан хадны сүг зураг бөгөөд шинэ чулуун зэвсгээс хүрэл зэвсгийн үе хамарсан нийт 8000 жилийн түүхийг агуулдаг. Эрт балар цагийн хүмүүсийн хойч үедээ үлдээсэн зурган захиа бөгөөд нийт 10 мянга гаруй сүг зураг тоологджээ. Өөрөөр хэлбэл, тухайн үеийн уран зургийн галерей юм. Хамарсан талбай хэмжээгээрээ Монголд хамгийн том төдийгүй дэлхийд томоохон дурсгалд тооцогдоно. 1994 онд Монгол, Америк, Оросын эрдэмтэд хамтран судалж судалгааны үр дүнгээ нэгтгэн 1999 онд Парис хотод хэвлүүлснээр дэлхийн археологийн салбарт танигджээ. Зэрлэг үхэр, адуу, буга, янгир, аргаль, чоно, гахай, баавгай, загас, шувуу зэрэг олон төрлийн ан амьтан дүрслэн зурснаас гадна морь унасан хүмүүс, ан гөрөө хийж буй анчид, байлдаж буй цэрэг дайчид, морин тэрэг жолоодсон хүн зэрэг дүрслэл байдаг. Тухайн үеийн ангийн амьтан, гаршуулж буй амьтад, өдөр тутмын ажил үйлээ ийнхүү 8000 жилийн туршид үе улируулан үргэлжлүүлэн зурж үлдээсэн нь үнэхээрийн гайхамшигтай юм. Ийм урт он цагийг туулж нар салхинд бүдгэрсэн ч үндсэн шинж чанараа алдалгүйгээр өнөөг хүрсэн нь ямар их үнэ цэнэтэй дурсгал болохыг гэрчилнэ. Энэхүү гайхамшигтай байгалийн галерей нь өнөө цаг үед дэлхийн олон орны жуулчид, дотоодын аялагч нар, олон улсын эрдэмтэн судлаачдын анхаарлыг татаж, үзэхээр зорих хүмүүсийн тоог жил ирэх тусам нэмэгдүүлж байна. 1994 онд хийгдсэн тэрхүү судалгааны үр дүнд дэлхийд танигдсанаар ЮНЕСКО дэлхийн өв соёлын сандаа бүртгэн авчээ. Тус дурсгалыг үзэхээр явахдаа Өлгий хот - Согоогийн гол - Хөх хөтөл - Хар ямаат – Бага Ойгор – Усай – Цагаан салаа – Өлгий хот гэсэн маршрутаар явах нь илүү тохиромжтой хэмээн Баян-Өлгийчүүд зөвлөдөг. Энэ чиглэл нь талдаа 175 километр зарцуулах бөгөөд Монголын улсын хилийн хориотой бүсэд нэвтрэх учраас хариуцсан байгууллагаас нь тусгай зөвшөөрөл авахыг ч сануулж байна. Ангилал:Археологи Ангилал:Монголын археологи Ангилал:Монголын сүг зураг
Антонио Жовинацци
Антонио Жовинацци (италиар: Antonio Giovinazzi, * 1993 оны 12 сарын 14, Мартина Франка) нь Италийн авто уралдаанч. Тэр 2013-2015 оны хооронд Европын Формула-3 АШТ-д оролцож байгаад, 2016 онд ФИА Формула-2 уралдаан руу шилжин очжээ. 2017 оноос Заубер багт Формула-1 уралдааны гараагаа эхэлсэн.
Формула1-ийн ДАШТ-ний статистик
Дараах статистикийн хүснэгтэнд нисгэгчийн Формула-1-ийн дэлхийн аварга шалгаруулах тэмцээнд оролцсон бүх үр дүнг жагсаав.
Нийт амжилтын тойм
Мэдээ: 2017 оны гуравдугаар сарын 26, Австралийн гран при
Цахим холбоос
Ангилал:Италийн Формула 1 уралдааны нисгэгч Ангилал:ДТМ уралдааны нисгэгч‎ Ангилал:Формула 1 уралдааны нисгэгч (Заубер) Ангилал:Ле Маны 24-цагийн уралдааны нисгэгч Ангилал:Холын зайн дэлхийн аваргын авто уралдаанч Ангилал:ГП2 цувралын нисгэгч Ангилал:Италичууд Ангилал:1993 онд төрсөн
Тушаалын тоолуур
Програмын тоолуур (англиар: Program counter) бас програмын тоолуур эсвэл програмын алхмын тоолуур нь процессорт биелэгдэх гэж буй команд болон дараагийн командын хаягийг заадаг. Регистр гэдэг нь түр хадгалах байгууламж юм.
Програмын тоолуур нь процессорт ажиллаж буй командын 4 байтын хэмжээтэй хаягийг агуулж байдаг. 1 команд барьж авахад програмын тоолуурын утгыг 1-ээр нэмэгддэг. Командыг барьж авсны дараа програмын тоолуур дараагийн командын хаягийг заана. Компьютерыг дахин ачаалах эсвэл дахин эхлүүлэх үед програмын тоолуурын утга 0-ээс эхэлнэ. Компьютер дотор хаяг нь санах ой эсвэл хадгалах байдлаар байрлана.
MIPS архитектур нь байт хандаж заавар санах ойн нэгжийг ашигладаг. MIPS нь RISC компьютер бөгөөд 32 битийн урттай байдаг. Цикл бүрт прогамын тоолуур нь утгаа 4-өөр нэмэгдүүлдэг.(32 бит=4 байт) Харин Intel ia32 нь CISC архитектуртай ба команд бүр нь өөр өөр урттай байж болдог. Intel-ийн санах ойд байтаар хандаж болно. Цикл бүрийг декодороор оруулж командын уртыг тодорхойлох хэрэгтэй.Програмын тоолуур нь командыг тайлж уншиж авсны дараа өөрийнхөө утгыг нэмэгдүүлдэг. Branching гэдэг нь командыг хамтад нь багцлах багцын нь нэг ба branch ба jump гэсэн 2 командтай. Энэ командын ерөнхий утга нь санах ойн 1 хаягнаас өөр санах ойн хаяг руу үсрэх юм.
Ангилал:Компьютерын архитектур
Монголын мэдээлэл зүйн 30-р олимпиад
Багш
=Сурагч=
Төмөрчөдөрийн Занданбат
Төмөрчөдөрийн Занданбат нь Дундговь аймгийн Говь-Угтаал сумын уугуул, үндэсний бөхийн аймгийн арслан цолтой бөх.
Аймгийн наадмын дэвжээнд
Ангилал:Аймгийн арслан
Билгэ хаан
Билгэ хаан Могилян (684-734) (Руни бичиг: 𐰋𐰃𐰠𐰏𐰀:𐰴𐰍𐰣‎, латинаар: Bilgä Qaγan, хятадаар: 毗伽可汗; пиньинь: píjiā kěhàn) нь Элтерес хааны ууган хүү, 716-734 оны хооронд Түрэгийн хожуу хаант улсыг захирч байсан дөрөв дэхь хаан.
Бага нас
684 онд Иньшань ууланд төрсөн гэж үздэг. Могилян нэрийг эрдэмтэд түрэг хэлний “Мерген” гэсэн үгийн үгчилсэн дуудлага гэж тайлбарладаг. 697 онд 14 настайдаа Тардуш шад болсон. 716 оны 7-р сард Капаган хаан алагдахад хүү нь Инел цолтой хаан болсон хэдий ч, түүнийг нь зайлуулж Түрэгийн хаан болов.
Хаанчлалын үе
Хаан сууринд суусан даруй Түрэгт тохиолдсон төрийн хямрал, дотоод дахь огуз аймгуудын бослогыг дарав. Дараа нь 719-722 онд Тан улс түүний холбоотнуудтай дайтжээ. Энэ дайнд ялсан тул Тан улс 724 онд найрамдал байгуулав. Энэ явдлаас хойш Түрэг улс мөхтөл Тан улстай ерөөс дайтсангүй.
727 онд Төвөдийн хаант улсаас холбоотны гэрээ байгуулж Тан улсын эсрэг дайтах санал тавьсан ч, Билгэ татгалзаж ирүүлсэн бичгийг Тан улсад илгээж харилцаагаа бэхжүүлж чадсан байна. Тан улс талархал болгож хилийн боомтоо нээж буман хуй торго өгч, жил бүр их хэмжээний торго илгээж эхэлсэн гэдэг. Гэвч 734 онд Билгэ Могилян дэргэдийн шадар түшмэл Буюруг Чорт хорлогдож 11-р сарын 25-ны өдөр тэнгэрт халижээ.
Гадаад харилцаа
Могиляныг хаан болох үеэр Түрэгийн улс төрийн байдал тогтворгүй байлаа. Түрэг-Огузын их дайнд Түрэг ялсан ч Уйгурын Эльтебер 716/717 онд, Огузууд 717 онд Тан улс руу нүүсэн явдал Билгэд том цохилт болжээ. Тэр Тоньюкукийг буцааж албанд нь дуудаж, зөвлөгөөг нь дагаж үлдсэн овог, аймгуудыг хураав. Дараа нь Тан улсыг дайлахаар төлөвлөсөн ч Тоньюкук “дөнгөж хураасан цэрэг эрсийг бүү оролд, дахин бутарч магад” гэж хоригложээ. 718 оны 1-2 сард Билгэ элч илгээж Тангийн хааныг амрыг эрэв. Тан улс харин Түрэгийг нэгмөр бутцохихыг төлөвлөж хил дагуу 3 бум цэрэг хуралдуулжээ. Билгэ хаан 718-719 онд дорно зүгт Татаби-г дайлж, өрнө зүг рүү тудун Ямтарыг илгээж Карлукыг довтлов. Ингэж дорно, өрнө зүгээс ирж болох аюулыг хаан газар нутгаа ч тэлжээ.
Үүний хариуд Тан улс, Басмал, Кидан, Кумоси мөн Түрэгээс зугтагсад, Капаган хааны хүү Мо тегин, хааны ургийн Билгэ тегин зэрэг язгууртныг нэгтгэж шинэ эвсэл байгуулж Түрэгийг довтолж эхэлжээ. Билгэ хаан, Тоньюкук, Куличур нар цэргээ хоёр хувааж түрүүлж довтолж ирсэн Басмилийг бут ниргээд Бешбалык, Кечин (Кэсэн буюу Лянчжоу)-ий зүгт сөрж довтлон эвслийг хүчийг задалж Тангийн төлөвлөгөөг нурааж чадав. 721 онд Тан улстай эвссэн Кидан, Татабыг довтолж хариугаа авчээ. Хойтон жил нь Тан улсыг цэрэглэв. Үүнээс хойш бараг 733 он хүртэл бараг арван хоёр жил Түрэг улс том дайн хийгээгүй юм.
Холбоотой өгүүлэл
Ангилал:684 онд төрсөн Ангилал:734 онд өнгөрсөн Ангилал:Хөх Түрэгийн хаад Ангилал:8-р зууны ноёрхогч
Паоло Де Челье
Паоло Де Челье (Paolo De Ceglie, 1986 оны есдүгээр сарын 17-нд Аоста хотод төрсөн) — Италийн хөлбөмбөгчин бөгөөд Ювентус багийн хамгаалагч юм.
Командные
Ювентус
Холбоос
Ангилал:1986 онд төрсөн Ангилал:Италийн хөлбөмбөгчин Ангилал:Хөлбөмбөгийн хамгаалагч Ангилал:Ювентус багийн тоглогч Ангилал:Италичууд
Одри Тоту
Одри Тоту (Audrey Tautou; 1976 оны наймдугаар сарын 9 ; Бомон) — Францын эмэгтэй жүжигчин. Загварын товчоотой 18-тайдаа гэрээлж, анхны кинондоо 19-тэйдээ тоглосон тэрээр «Сугар салоны» (1999) дүрээрээ «Сезарыг» ирээдүйтэй жүжигчиний төрөлд хүртсэн. «Европын кино академийн дээд шагнал», «Сезар» түүж, «Оскар», «БАФТА-д» дэвшихийн сацуу ашиг орлогоороо толгой цохисон «Амелийн» (2001) гол дүрээр онцгой алдаршсан.
Лавлах холбоос
Ангилал:Францын кино жүжигчин Ангилал:Сезар шагналтан Ангилал:Францчууд Ангилал:Монлюсоны хүн Ангилал:1976 онд төрсөн
Одсүрэнгийн Баярхүү
Танилцуулга
Сүхбаатар аймгийн Онгон сумын харъяат, Үндэсний бөх ийн аймгийн арслан цолтой бөх. Аав Д.Одсүрэн нь " Монгол Улсын Харцага " цолтой бөх юм.
Аймгийн наадмын дэвжээнд
Ангилал:Аймгийн арслан Ангилал:Онгоны хүн
Гагаузи
Гагау́зи ( — Гагаузи нутаг) — Молдав улсын харьяа өөртөө засах нутаг.
Хүн ам
2012 онд Гагаузи нутагт 162,200 хүн тоологджээ.
Нутгийн хуваарь
Дотроо 3 район болон хуваагддаг. thumb|left|200px|Гагаузийн газрын зураг
Ангилал:Молдавын түүх Ангилал:Молдавын газар зүй Ангилал:Европын бүс нутаг Ангилал:Өөртөө засах захиргааны нэгж
Зорголхайрхан уул
Зорголхайрхан уул нь өндөртэй бөгөөд их хайрхантай холбоотой сонирхолтой мэдээллийг дуулгавал, Зорголхайрхан уул том, жижиг гурван агуйтай. Хамгийн томыг нь Шижирбаатарын буюу Дансрангийн агуй, баруун талын үргэлжилсэн уулыг Баянгийн хэц, хойд талын уулыг Агуйт гэнэ.
Газар зүй
Халх Монголын нутагт байдаг үзэсгэлэнт сайхан боржин чулуун уулсын нэг нь энэ хангай юм. Зорголхайрханы чанх урд тусгайдуу байдаг хадтай толгойг Морин цохио гэнэ. Энэ цохиог нутгийнхан жил бүрийн зуны эхэн сарын шинийн 8-нд тахин бэсрэг наадам хийдэг уламжлалтай. Ялангуяа хурдан морьтой хүмүүс морио авчирч “хийморийг нь сэргээдэг” юм байна. Зоргол хайрхан уул нь Улаанбаатар хотоос шууд явбал 150 км Элсэн уулнаас 40 км зайд орших хосгүй чамин тогтоцтой, монгол хүний шүтэн биширдэг дэндүү сүрлэг, онгон дагшин догшин уул билээ. Энд рашаантын ам гэж уул, ус мод, ургамал жигдэрсэн үзэсгэлэн төгөлдөр газар байдаг. Энд бас уулын эгц уруу харайж байгаа морины дүрстэй хадыг үзэж болно.
Зорголхайрханы тухай домгууд
Нутгийнхан нь Зоргол хайрхан уулыг хүзүүгээ нугалаад хэвтэж байгаа согооны хэлбэртэй гэж ярилцдаг. Эрт үед илээ дагуулсан нэг согоо тэр нутагт амьдардаг байжээ. Гэтэл чоно илийг нь хоол унданд явсан хойгуур нь хулгайлж барьчих гээд байв. Иймд эх согоо нь арга хайж, илээ чулуу болгон үлдээгээд, явж хоол унд олчихоод ирэхдээ дээрээс нь сүүгээ дусаан хуучин хэвд нь оруулж авдаг байжээ. Ингээд айх зүйлгүй амар тайван явах болов. Гэтэл нэг удаа хон хэрээ дээгүүр нь нисэхдээ илийнх нь дээр сүүдрээ тусгачихжээ. Эх согоо нь ирээд сүүгээ дусаан илээ босгох гэтэл хэрээний сүүдэрт бузартсан тул боссонгүй чулуу хэвээр үлдэв. Энэ нь одоогийн Төв аймгийн Баян-Өнжүүл сумын Зоргол хайрхан уул юмсанжээ. Эрт урьд цагт хангай говийг дамнасан цасан шуурга болж, хандгай буга, зээр, гөрөөс цөм өмнө зүг туугдан урууджээ. Хамгийн эхэнд явсан бугын сүрэг нэгэн тал дээр зогссон нь Их газрын чулуу болж гэнэ. Дараагийн хэсэг буга зогссон нь Бага газрын чулуу гэнэ. Ижил сүргээсээ улдаж хоцорсон ганц зоргол их ууртай байснаас Зоргол хайрхныг догшин Хамгийн сүүлд улдаж ядарсан ганц зоргол оцойсхийгээд зогсож хоцорсон нь Зорголхайрхан хайрхан хэмээн нэрийдсэн юм байна. Нийслэл хүрээнд орж, гарах дөрвөн их өртөө зам байсны нэг нь Сонсголонгийн өртөө байжээ. өмнө зүгээс Манжийн хааны элч, түшмэл нар цөм Айдасын даваагаар гарч ирдэг бөгөөд энд Богд хааны төлөөний ноёд гэр, майхан барин угтан авч, цайлан ая тал засаж, тэр далимандаа хэрэг зоригийг мэдэн Сонсголонгийн өртөө рүү дамжуулдаг байжээ. Манжийн элч төлөөлөгч голдуу айдас, хүйдэс төрүүлсэн мэдээтэй ирдэг байсан тул энэ давааг Айдасын даваа гэж нэрийдсэн байна. Эрт цагт энэ нутагт амьдарч байсан Шижирбаатар гэгч сайн эр хоёр алтан гадасаар зэл татаад гүү барин зусаж байжээ. Гэтэл нэгэн өдөр гүү сааж байсан хүн хувинтай сүүгээ унаган асгахдаа хайран юм гэж дуу алдсан нь Харийн нуур болон хувирсан гэх домогтой. Зэлний хоёр алтан гадас нь баруун, зүүн хоёр Алтан овоо гэгдэн нуурынхаа зүүхэнтээ болон нуурын баруун талд харалдаа харагддаг. Энэ нуурыг Ариун нуур, Хайран нуур, Харийн нуур, Хайрын нуур гэх мэтээр янз бүр нэрлэдэг. 1202 оны намар Чингис хаан, хуурай эцэг Тоорил ханы хамт нэгэн намрыг өнгөрөөж, эцэг хүүгийн ёс барилдаж, андгай тангараг өргөсөн гэж “Монголын нууц товчоо”-нд энэ уулын тухай гардаг.
Ангилал:Азийн уул Ангилал:Монголын уул Ангилал:Төв аймгийн газар зүй
Got7
GOT7 буюу (Солонгос: 갓세븐 ) нь JYP Entertainment-аас гаргасан солонгос, хятад, америк, тайланд долоон гишүүний бүрэлдэхүүнтэй, Өмнөд Солонгосын хөвгүүдийн хамтлаг юм.
Анх 2014 оны 1 -р сарын 14-нд Girls Girls Girls дуугаар debut хийсэн бөгөөд 2015 онд гаргасан If you do хэмээх дуугаараа анхны ялалтаа авч байжээ.
Fandom нэршил нь Ahgase( бяцхан шувуу)буюу IGOT7 юм.
2021 оны 1-р сарын 19-нд JYP Entertainment-аас 7 гишүүн 7-уулаа гарч гэрээгээ цуцалсан. Гэсэн хэдий ч үйл ажиллагаагаа үргэлжлүүлж, хамтлаг тарахгүй хэмээн зарласан юм.
Жэйби (JayB)
Им Жэ-Бом (Солонгосоор: 임재범) нь 1994 оны 1 сарын 6-нд Өмнөд Солонгос улсад төрсөн. Хамтлагийн ахлагч, гол хоолой, дэд бүжигчин. Мөн жэйб нь хамтлагийн Жинёнтой нэгдсэн "JJ Project" гэх хамтралтай бөгөөд тэд дэбүтээсээ өмнө "Dream High2" кинонд тоглож жүжигчний гараагаа эхэлсэн юм.
Марк (Mark)
Марк И-Эн Туан (Тайванаар: 段宜恩) нь 1993 оны 9 сарын 4-нд АНУ-ын Лос-Анжелест төрсөн. Хамтлагийн гол реппер, нүүр царай, дэд бүжигчин.
Жэксон (Jackson)
Жэксон Ван (Хятадаар: 王嘉爾) нь 1994 оны 3 сарын 28-нд Хонконгод төрсөн. Хамтлагийн дэд реппер, хоолой, дэд бүжигчин.
Жинён (Jinyoung)
Пак Жинён (Солонгосоор: 박진영) нь 1994 оны 9 сарын 22-нд Өмнөд Солонгос улсад төрсөн. Хамтлагийн дэд хоолой, бүжигчин. Тэрбээр нийт 7 кинонд гол болон туслах дүр бүтээсэн байдаг. Кинонд бүтээсэн анхны дүр нь "DREAM HIGH 2" буюу "Мөрөөдлөөс ч илүү 2" киноны Жан И-бун юм. Хамгийн сүүлд (2019 он) "HE IS PSYCHOMETRIC" гэх кинонд тоглосон ба гол дүрийн И Ан гэх дүрийг амжилттай бүтээсэн. Гэр бүлийн хувьд гэвэл аав ээж хоёр эгчтэй. Анх 2009 онд хамтлагийн ахлагч JB-тэй хамтдаа JYP энтэртайнмэнтэд трэйний болсон.
Ёнжэ (Youngjae)
Чүэ Ёнжэ (Солонгосоор: 최영재) нь 1996 оны 9 сарын 17-нд Өмнөд Солонгос улсад төрсөн. Хамтлагийн гол хоолой.
Бэмбэм (BamBam)
Канпимок Бувакул (Тайландаар: กันต์พิมุกต์ ภูวกุล) нь 1997 оны 5 сарын 2-нд Тайланд улсад төрсөн. Хамтлагийн туслах реппер, бүжигчин.
Югём (Yugyeom)
Ким Югём (Солонгосоор: 김유겸) нь 1997 оны 11 сарын 17-нд Өмнөд Солонгос улсад төрсөн. Хамтлагийн гол бүжигчин, дэд хоолой.
Баримтууд
/Зарим амжилтуудаас/
Эшлэл
https://pin.it/xa57d3up4kouhm
Ангилал:Хөвгүүдийн хамтлаг Ангилал:Өмнөд Солонгосын хамтлаг
Жузеппе Росси
Жузеппе Росси (Giuseppe Rossi, 1987 оны хоёрдугаар сарын 1-нд Америкийн Нэгдсэн Улсын Нью-Жерси мужийн Тинек хотод төрсөн) — Италийн хөлбөмбөгчин бөгөөд Фиорентина болон Италийн шигшээ багийн довтлогч юм. Түүнийг Афины олимпын наадмын мэргэн бууч гэдгээр нь эчнээ мэдэх билээ.
Испанийн Вильярреал багаас 2013 оны нэгдүгээр сарын 4-нд 10 сая еврогийн гэрээгээр Италийн Фиорентина багт элссэн.
Холбоос
Ангилал:1987 онд төрсөн Ангилал:Италийн хөлбөмбөгчин Ангилал:Италийн шигшээ багийн хөлбөмбөгчин Ангилал:Хөлбөмбөгийн довтлогч Ангилал:Фиорентина багийн тоглогч Ангилал:Италичууд
Федерико Бальзаретти
Федерико Бальзаретти (Federico Balzaretti, 1981 оны арванхоёрдугаар сарын 6-нд Турин хотод төрсөн) — Италийн хөлбөмбөгчин бөгөөд Рома болон Италийн шигшээ багийн хамгаалагч юм.
Торино багаас бэлтгэгдэн гарсан Бальзаретти Италийн олон багуудад тоглож байсан бөгөөд 2012 оны наймдугаар сарын 1-нд Рома багт 4.5 сая еврогоор элсэж, гурван жилээр гэрээлжээ.
Гаднын холбоос
Ангилал:Италийн шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Торино багийн тоглогч Ангилал:Варезе багийн тоглогч Ангилал:Сиена багийн тоглогч Ангилал:Ювентус багийн тоглогч Ангилал:Фиорентина багийн тоглогч Ангилал:Палермо багийн тоглогч Ангилал:Италийн хөлбөмбөгийн улсын аварга Ангилал:Италичууд Ангилал:1981 онд төрсөн
Махгалын Баярсайхан
Махгалын Баярсайхан нь Завхан аймгийн Нөмрөг сумын харьяат, үндэсний бөхийн аймгийн арслан цолтой бөх. Улсын гарьд М.Баяржавхлангийн төрсөн ах.
Аймгийн наадмын дэвжээнд
Ангилал:Аймгийн арслан
Батчулууны Хашбат
Батчулууны Хашбат нь Булган аймгийн Хутаг-Өндөр сумын харьяат, үндэсний бөх ийн аймгийн арслан цолтой бөх.
Аймгийн наадмын дэвжээнд
Ангилал:Аймгийн арслан Ангилал:Хутаг-Өндөрийн хүн Ангилал:Монголчууд Ангилал:20-р зуунд төрсөн
Баасгадайн Батхуяг
Баасгадайн Батхуяг нь Дорнод аймгийн Баяндун сумын уугуул, үндэсний бөхийн аймгийн арслан цолтой бөх.
Аймгийн наадмын дэвжээнд
Ангилал:Аймгийн арслан
Бичигт хад
Бичигт хад нь Баянхонгор аймгийн Баянлиг сум дахь сүг зургийн дурсгал.
Баянгийн нурууны Их Бичигтийн аманд эдүгээгээс 3000 жилийн тэртээд холбогдох эртний хүмүүсийн хаданд бичиж үлдээсэн бичиг соёлын нандин өв болох сүг зургууд бүхий байгалийн галарей бий. Энд сонирхол татсан нэгэн зураг бол анжисанд үхэр хөллөөд газар хагалж буй хүнийг дүрсэлсэн зураг.
Энэ зургийг МЭӨ-III мянган жилийн өмнөх үеийн бүтээл гэж үздэг. Үүнээс үзхэд энэ нутагт оршин суугчид 3000 жилийн өмнө малын хүчийг тэргэнд хөллөн ашиглаж газар тариалан эрхлэж байсны нотолгоо юм. Ангилал:Монголын сүг зураг Ангилал:Баянхонгор аймгийн газар зүй Ангилал:Монгол дахь археологийн олдворт газар
Лүжээгийн Жамсран
Аймгийн наадмын дэвжээнд
Ангилал:Давстын хүн Ангилал:Аймгийн арслан
Гагаузи хэл
Гагауз хэл — гагауз ястны хэлэлцдэг түрэг салбарын огуз бүлгийн хэл.
Үсэг бичиг
Гагауз хэлийг одоо латин үсгээр бичиж байна. 31 үсэгт гагауз цагаан толгой:
Ангилал:Дан ганц хэл хэл Ангилал:Молдавын соёл Ангилал:Түрэг хэлний бүлэг
Мартин Касерес
Хосе Мартин Касерес Силва (José Martín Cáceres Silva, 1987 оны дөрөвдүгээр сарын 7-нд Монтевидео хотод төрсөн) — Уругвайн хөлбөмбөгчин бөгөөд Ювентус болон Уругвайн шигшээ багийн хамгаалагч юм.
Клуб
Касерес Уругвайн Дефенсор Спортинг багт нэг жил тоглоод Испанийн Вильярреал багт ирсэн ч доод лигийн Рекреативо багт зээлээр бүтэн улирал тогложээ. Түүнийг авахын төлөө 2008 онд Барселона баг 16 сая еврог Вильярреалд санал болгосон нь амжилттай болж шинэ багтаа түргэн идээшиж тухайн улиралдаа багаа улсын лиг болон цом, Аваргуудын лигийн түрүү авахад боломжит байдлаараа хүчин зүтгэсэн юм. Касерес бас л хоёр багт зээлээр очиж тоглосоны нэг нь одоогийн баг Ювентус нөгөө нь Севилья. Севилья Касересийг 2010 оны наймдугаар сарын 30-нд албан ёсны гэрээгээр элсүүлж нэг жил тоглуулсан ч 2012 оны нэгдүгээр сарын 25-нд Ювентус багт 1.5 сая еврогоор шилжүүлсэн юм.
Амжилт
Барселона:
Ювентус:
Уругвайн шигшээ баг:
Холбоос
Ангилал:Уругвайн шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Барселона багийн тоглогч Ангилал:Вильярреал багийн тоглогч Ангилал:Дефенсор Спортинг багийн тоглогч Ангилал:Лацио багийн тоглогч Ангилал:Рекреативо багийн тоглогч Ангилал:Саутхемптон багийн тоглогч Ангилал:Севилья багийн тоглогч Ангилал:Фиорентина багийн тоглогч Ангилал:Ювентус багийн тоглогч Ангилал:Эллас Верона багийн тоглогч Ангилал:Хөлбөмбөгийн Өмнөд Америкийн аварга Ангилал:Испанийн хөлбөмбөгийн улсын аварга Ангилал:Италийн хөлбөмбөгийн улсын аварга Ангилал:Уругвайчууд Ангилал:1987 онд төрсөн
Ража Наингголан
Ража Наингголан (Radja Nainggolan; 1988 оны тавдугаар сарын 4-нд Антверпен хотод төрсөн) — Бельгийн хөлбөмбөгчин бөгөөд «Рома» багт хагас хамгаалагчаар тоглодог.
Замнал
2014 оны нэгдүгээр сарын 7-нд Наингголанийг «Ромад» ерөнхийдөө шилжүүлэхээр тохиролцон 2014/2015 оны улирал зээлээр, улирал дуусгаад үлдэгдэл 6 сая еврог өгөхөөр тохиролцон 3 сая еврог шилжүүлцгээжээ.
Гадны холбоос
Ангилал:Бельгийн хөлбөмбөгчин Ангилал:Бельгийн шигшээ багийн хөлбөмбөгчин Ангилал:Хөлбөмбөгийн хагас хамгаалагч Ангилал:Пьяченца багийн тоглогч Ангилал:Кальяри багийн тоглогч Ангилал:Рома багийн тоглогч Ангилал:Бельгичүүд Ангилал:1988 онд төрсөн
Нанзадын Норжинхорлоо
Намтар
Норжинхорлоо Ховд аймгийн Чандмань сумын уугуул Хомоолын Нанзад, Сэтэвийн Янжин нарын охин болж 1944 онд төржээ. 1962 онд Ховд аймгийн төвийн 10 жилийн I сургууль, 1969 онд ЗХУ-ын Ленинград хотын Нэхмэл, хөнгөн үйлдвэрийн дээд сургуулийг хөнгөн үйлдвэрийн инженер мэргэжилтэйгээр төгссөн. 1971 оноос УБДС, УБИС, МУБИС-д тэнхимийн эрхлэгч, багш, зөвлөх профессороор ажиллаж байв.
1971 оноос ерөнхий боловсролын хөдөлмөрийн багш бэлтгэх, "Оёдлын технологи", "Хүнсний технологи", "Нэхмэл сүлжмэлийн технологи" зэрэг онол-дадлага хосолсон хичээлүүдийн программыг зохиож, зааснаар Монгол улсдаа технологийн анхдагч багш нарын нэг болсон. 1975 оноос багш, сурагчдад зориулсан зөвлөмж, гарын авлага, удирдамжийг бичиж, 1975, 1985, 1992 онуудад ерөнхий боловсролын сургуулийн хөдөлмөрийн хичээлийн хөтөлбөр, 1975, 1976, 1984, 1985, 2001 онуудад ерөнхий боловсролын сургуулийн 4-8-р ангийн 10 гаруй сурах бичгийг зохион 90 гаруй мэргэжлийн номыг бичиж хэвлүүлэн сургалтад нэвтрүүлжээ.
Тэрбээр "Монгол дээлний зохион бүтээлтийн уламжлал шинэчлэл" сэдвээр 2004 онд боловсрол судлалын докторын зэрэг хамгаалсан бөгөөд Ерөнхийлөгчийн зарлигаар 2009 онд "Монгол улсын гавьяат багш" цол хүртсэн.
Ангилал:Монголын багш Ангилал:Монгол улсын гавьяат багш Ангилал:Чандманийн хүн Ангилал:1944 онд төрсөн Ангилал:2022 онд өнгөрсөн
Нидерландын Хаант Улс
Нидерландын Хант Улс нь Европ болон Карибын арлуудад байх дөрвөн тусдаа хэсгээс бүрдэх улс юм. Эдгээр улсын хэсгүүдийг орон буюу нидерландаар «landen» гэх ба бүгд өөртөө засах засаглалтай, өөрийн гэсэн засгийн газар болон мөнгөн тэмдэгттэй. Хант улсын хамтын үүрэг нь ялангуяа гадаад ба аюулгүй байдлын бодлого, мөн түүнчлэн улсын харьяатын асуудал зэрэг юм.
Хант улсын хамтын үүрэг нь ялангуяа гадаад ба аюулгүй байдлын бодлого, мөн түүнчлэн улсын харьяатын асуудал зэрэг юм. Хант улсын дөрвөн бүрэлдэхүүн улсад:
Энэхүү хант улс нь одоогийн энэ байдлаараа Нидерландын колонит Улсаас бий болов. 1949 онд тус улсаас Индонез Улс тусгаар тогтнон гарсны дараа хант улсын нутагт Өмнөд Америк дахь Суринам болон Карибын арлууд (тухайн үед тэр хавийн бүх арлуудыг нэгтгээд Нидерландын Антилын арлууд гэдэг байж) багтаж байв. 1975 онд Суринам Улс хант улсаас гарч тусгаар тогтносон бол 2010 онд Нидерландын Антилын арлууд нь задрав (Аруба аль 1986 онд өөртөө засах засагтай болж бие даасан).
Эшлэл
Ангилал:Европын орон Ангилал:Европын Холбооны гишүүн орон Ангилал:Европын зөвлөлийн гишүүн  Ангилал:Нэгдсэн Үндэстний Байгууллагын гишүүн орон Ангилал:Хаант Улс Ангилал:Төв Америкийн орон Ангилал:ЭЗХАХБ-ын гишүүн орон
Шатар чулууны булш
Баянхонгор аймгийн Эрдэнэцогт сумын нутагт байдаг “Шатар чулуу”-ны хөшөө дурсгал нь манай эриний өмнөх 3000 жилийн тэртээх эртний хүмүүсийн оюуны соёлын гайхамшигт өв юм.
Шатар чулууны хөшөө дурсгалын цогцолбор нь буган чулуун хөшөө гадуураа сийлбэр хээтэй, дөрвөлжин чулуун хашлагатай оруулга, монгол шатрын дүрс сийлбэрүүд байж болох янз бүрийн хэлбэрүүд, хиргисүүрүүдээс бүрдэнэ. Үүнтэй холбоотой “Монгол овогтны нэгэн том шатарчин хааныг нас барахад энд нутаглуулж, дурсгалыг нь мөнхлөн Шатар чулуун хөшөөг босгосон” гэх ам дамжсан домог бий. Олон хөшөө хиргисүүрээс бүрдсэн уг газрыг гадаад, дотоодын олон эрдэмтэн судлаад “Шатар Монголоос үүссэний баталгаа байж болох юм” гэж үзжээ.
Био хий
Био хий нь хүчилтөрөгчгүй орчинд биомассын исэлт болон задралын үр дүнд бий болдог шатдаг хий юм. Энэ нь хий сэргээгдэх эрчим хүчний чухал төрөл бөгөөд мал аж ахуйтай орнууд эрчим хүчнийхээ томоохон хэсгийг бүрэн хангах боломжтой элбэг тохиолдох эх үүсвэртэй нөөц баялагийн төрөл юм. Био хийн гол эх үүсвэр нь малын өтөг, тариа ногооны хаягдал ба бусад хөдөө аж ахуйн органик хаягдалыг ерөнхий тархсан технологиор эсгэж бактерийн боловсруулалтанд оруулаад хийг ялгаж авдаг үндсэн технологитой. Энэ хий нь байгалийн шатдаг хийнээс огт ялгаагүй шахуу шатаах, халаах, гал тогоонд хоол бэлдэх, генераторт хийж цахилгаан гаргах гээд эрчим хүчний гол хэрэглээг хангадаг. Био хийг цэвэршүүлж цэвэр шатдаг хийний зэрэглэлд хүргэж болдог. Их Британид био хийг шахаж тээврийн хэрэгслийн түлш болгохоор идэвхитэй ажиллаж улсынхаа шатахууны 17%-ийг хангахаар ажиллаж байна. Герман нь хөгжингүй орнуудаас сэргээгдэх эрчим хүч үйлдвэрлэлээр одоогоор тэргүүлж байгаа бөгөөд нийт эрчим хүч үйлдвэрлэлийн 25%-ийг сэргээгдэх үүний 22% нь био хийнээс хангаж байна. Нийт 6000 био хийн үйлдвэртэй. АНУ-д нийт эрчим хүч үйлдвэрлэлийн 0,5% буюу 20 гигаваттыг, Канадад нийт 378 мегаватт эрчим хүчийг био хийнээс хангаж байна. Монгол улсын одоогийн 45 сая малын био хийн нөөцөөр 5-6 сая хүний эрчим хүчний хэрэгцээг хангах бололцоотой.
Биохий Монголд
Био хийг 1980-д оны эхнээс БНМАУ-ын Шинжлэх ухааны академийн химийн хүрээлэн судалгааны нэг сэдэв болгон судалж эхэлсэн юм. Энэ судалгааны үр дүнд малын ялгадас болох хөрзөн, аргал зэргээс био хийг гарган авах онолын болон практик асуудлуудыг судлан бүрэн шийдвэрлэсэн. Үүний хамгийн гол үр дүн нь жирийн малчны гэрт өөрийн малын ялгадасаа ашиглан гэрийн нөхцөлд био хий гарган авах янз бүрийн бага оврын жижиг төхөөрөмжүүдийг зохион бүтээж, малчны хотод туршиж байсан явдлууд юм. Энэ асуудал 1990-ээд оны эдийн засгийн шилжилтийн үеэр мартагдсан юм.
Био хийн эрчим хүчний амжилт
2013 оны байдлаар Германы Вилдполдсрид тосгонд малын өтөг ба хаягдал ургамлаар ажилладаг 4ш био хийн үйлдвэрүүд ажиллаж тосгоны 2600 иргэдийн цахилгааны хэрэглээг бүрэн хангаж мөн цааш нар салхины эрчим хүчтэй хавсарч өөрийн хэрэгцээнээс тав дахин илүүдэл цахилгаан гаргаж илүү орлого олдог байна.
Агваандандарын Амараа
Агваандандарын Амараа нь Сэлэнгэ аймгийн Сайхан сумын харьяат, үндэсний бөхийн аймгийн арслан цолтой бөх.
Цөмийн горим
Цөмийн горим (англиар: Kernel mode, []) өөрөөр үйлдлийн системийн цөм буюу товчоор системийн цөм нь үйлдлийн системийн төв бүрэлдэхүүн хэсэг юм. Аль ч төрлийн үйлдлийн систем дээр ажиллаж байгаа компьютерийн процессор нь хоёр өөр горимд ажиллах чадвартай. Хэрэглэгчийн горим болон цөмийн горим юм. Цөмийн горимд гүйцэтгэх код үндсэн тоног төхөөрөмж нь бүрэн гүйцэд, саадгүй нэвтэрдэг. Энэ нь процессор дотор байгаа санах ойн хаягуудаас алийг нь ч авч ажиллуулж чаддаг.Цөмийн горим нь ерөнхийдөө хамгийн доод түвшинд хамаарагддаг ихэнх үйлдлийн системийн үйл ажиллагааг итгэмжилдэг. Хэрвээ kernel mode-д эвдрэл гарвал маш том асуудал үүснэ. Цөмийн горимд ажилладаг бүх код нь нэг виртуал хаягийн зайг хуваалцаж байдаг. Цөмийн горимын осол гэмтэл нь бүхэл бүтэн үйлдлийн систем сүйрэхэд хүргэдэг. Орчин үеийн Microsoft Windows платформ дээрх төхөөрөмжийн драйверүүд нь цөмийн горим эсвэл хэрэглэгчийн горим дээр ажилладаг. хэрэглэгчийн горим дээр ажиллаж буй драйверийн гол давуу тал нь тогтвортой байдлыг сайжруулах юм. Муу бичигдсэн хэрэглэгчийн горим төхөөрөмжийн драйвер нь сайн бичигдсэн цөмийн системийг гэмтээж чадахгүй. Өөрөөр хэлбэл хэрэглэгчийн болон цөмийн горим нь ихэвчлэн үйл ажиллагааны илүү зардлыг бий болгодог.
Хэрэглээ
Програмыг хэрэглэгчийн горимд ажиллуулж, үндсэн үйлдлийн системийн бүрэлдэхүүн хэсэг нь цөмийн горимд ажилладаг. Ихэнх драйвер цөмийн горимд ажиллаж байхад зарим драйвер хэрэглэгчийн горимд ажилладаг байж болно. Програмуудад хэрэглэгчийн горимд тасалдлууд болон шилжилтийг хийж болдоггүй. Яагаад гэвэл програмын виртуал хаягийн талбар нь хувийн учраас, нэг програм нь өөр програмыг хамаарах мэдээллийг өөрчилж чадахгүй. Виртуаль машины програм хангамж нь кернель горимд ажиллаж чаддаг, үйлдлийн системээс хойш. Виртуаль машин дангаар зөвхөн хэрэглэгчийн горимд л үйлдэл гүйцэтгэх чадвартай. Физик машин нь 2 горимтой байдаг гэж үзвэл түүний нэг нь виртуаль машин байх ёстой. Ийм учраас бид виртуаль хэрэглэгчийн горим болон виртуаль кернель горимтой байх ёстой, мөн хоёуланг нь физик хэрэглэгчийн горимд ачааллах ёстой. Эдгээр үйл явцын шалтгаан нь хэрэглэгчийн горимоос кернель горим руу шилжүүлэхдээ /жишээ нь систем дуудах эсвэл давуу эрхтэй даалгавар гүйцэтгэхийг оролдох/ бодит машин нь виртуаль машинд виртуаль хэрэглэгчийн горимоос виртуаль кернель горим руу шилжүүлэх үйлдлийг хийх ёстой юм.Компьютерийн үйлдлийн системийн цөм нь Цөмийн систем дэх бүх зүйлс дээр бүрэн хяналт хийдэг компьютерийн програм юм.Энэ нь программ хангамж эхлэх үед өгөгдөл боловсруулaн тайлж оролт гаралтыг зохицуулдаг. Эдгээрт гар хянаж хэрэглэгч чанга яригч зэргийг зохицуулдаг. Цөмийн ийм үйл явц ажиллаж байгаа үедээ тасалдалуудтай харилцах даалгавруудыг хийдэг. Харин хэрэглэгчийн хийдэг бүх зүйл хэрэглэгчийн талбарт байгаа текст бичих програмуудыг ажиллуулах юм.
Оролт гаралтын (I / O) төхөөрөмжүүд:
Оролт гаралтын төхөөрөмж гар, хулгана, диск, хэвлэгч, сүлжээний адаптер болон дэлгэцийн төхөөрөмжтэй зэрэг орно. Цөмийн зохих төхөөрөмж нь I / O гүйцэтгэх програмуудаас хүсэлт хуваарилж болон төхөөрөмж (ихэвчлэн цэг програм төхөөрөмж шийдлийн нарийн учруудын талаар мэдэж байх хэрэгтэй биш юм гэж олборлож) ашиглан тохиромжтой аргыг олгодог. Төхөөрөмжийн драйверууд нь тоног төхөөрөмж болон хэрэглээний програмууд, үйлдлийн системүүдийг ажиллахад хооронд нь орчуулагч холбогчийн үүрэг гүйцэтгэн ажилладаг хялбаршуулсан програм юм. Програмистууд эцсийн хэрэглэгчид ашиглахад зориулсан ямар ч техник хангамжийн програмын дээд түвшний код бичиж болно. Цөмийм горим төхөөрөмжийн драйверийн хөгжүүлэлтийг зөвшөөөрдөг ба төхөөрөмжийг ажиллуулах, хүчин чадлыг удирдах оролт гаралтын үйл ажиллагааг цуцлах, асуудлын шалтгааныг мэдэх зэрэг үйл ажиллагааны хэрэгжилтийн стандартыг хангахыг оролддог. Оролт гаралт гэж нэрлэгдэх мак драйверүүдийг хөгжүүлдэг нээлттэй эхийн платформтой. Linux-ын орчинд програмистууд цөмийн хэсэг шиг, тусдаа ажиллах боломжтой модуль эсвэл хэрэглэгчийн горим драйвер (USB төхөөрөмж гэх мэт) шиг төхөөрөмжүүдийн драйверүүдийг зохиодог.
User mode- хэрэглэгчийн горим
Windows-р боловсруулалт хийхэд ихэвчлэн хэрэглэгчийн горимд ажилладаг. Хэрэглэгчийн горимын гүйцэтгэх код нь шууд тоног төхөөрөмж, санах ойг тодорхойлох чадвартай байдаг. Хэрэглэгчийн горимд ажиллаж байгаа хууль тоног төхөөрөмж эсвэл санах ой хандахын тулд системийн API-г нь шилжүүлж байх ёстой. Таны компьютер дээр ажиллаж байгаа код ихэнх нь хэрэглэгчийн горимд боловсруулагддаг. Хувийн байхаас гадна, хэрэглэгчийн горим хэрэглэх виртуал хаягийн орон зай хязгаарлагдмал байна. Хэрэглэгчийн горимд ажиллаж байгаа процессорт үйлдлийн системд зориулагдсан байдаг виртуал хаягууд нэвтэрч чаддаггүй. Хязгаарлагдмал хэрэглэгчийн горимд үйлдлийн системийн өгөгдлийг гэмтээх, виртуаль хаягийн талбарыг өөрчлөхөөс сэргийлдэг.
Цахим холбоос
Ангилал:Үйлдлийн системийн бүрэлдэхүүн Ангилал:Үйлдлийн системийн онол
Бүгийн цавын хоолой
Бүгийн цавын хоолой нь Өмнөговь аймгийн Булган сумын нутагт Хэрмэнцаваас хойш 50 километрт байдаг
Бүгийн цавийн хоолойд зочлох үед өөр гариг ертөнцөд хөл тавьсан мэт сэтгэгдэл төрж, одоогоос 150 гаруй сая жилийн тэртээх амьдрал төсөөлөгддөг. Тэнд ертөнцийн гайхамшиг хэмээгдэх 50-иас 80 тонн жинтэй, 20 шахам метр урт, 1.5-аас 30 метр жижиг болон аварга том үлэг гүрвэлүүдийн бүхэл саланги холилдож чулуужиж хоцорсон яс, дун хясаа зэрэг цэнгэг усны амьтадын чулуужсан яс, далайн ёроол байсныг илтгэх шавар хэрмэн цавуудыг үзсэнээр монголын говь нутаг нь 200-100 сая жилийн тэртээ гадагшаа урсгалгүй цэнгэг усны ай сав газар байсныг мэдэх болно.
Энэ аварга амьтныг ертөнцийн гайхамшиг болохын нь хувьд нэгэн баримт дурдъя. Дэлхийн аваргуудын тухай алдарт Гиннесийн номд, эдүгээ тодорхой мэдээгээр дэлхийн хамгийн урт сарвуут амьтан бол Цэрдийн галавын үед Монголын говьд амьдарч байсан Теризинозавр хэмээх үлэг гүрвэл юм. Түүний сарвууны урт 91,4 см юм гэжээ. Эртний энэ аварга амьтад болон далайн амьтадын чулуужсан яс нь Бүгийн хоолой төдийгүй Шинэжинст сумын ногоон цав, Богд сумын Орог нуурын орчин, Ам гол, Луу яст зэрэг газруудаас олддог. Ангилал:Палеонтологийн олдворт газар Ангилал:Өмнөговь аймгийн газар зүй Ангилал:Булган сум (Өмнөговь)
Оргихын Хангай
Оргихын Хангай (1990 онд төрсөн) нь Ховд аймгийн Буянт сумын харьяат, үндэсний бөхийн улсын аварга цолтой бөх юм. 2022 оны 1024 бөх барилдсан түүхт барилдаанд өвдөг шороодолгүй 10 даван түрүүлж Улсын аварга цол хүртсэн.
Аймгийн наадмын дэвжээнд
Ангилал:Монголчууд Ангилал:Улсын аварга Ангилал:1990 онд төрсөн
Бөөр
Бөөр (латин. ren, грек. νεφρός [nephros], англи. kidney) нь хүрэн бор өнгөтэй, шош хэлбэрийн хүний эрхтэн. Насанд хүрсэн хүний бөөр 12 см орчим урт, 6 см орчим өргөн, 3 см орчим зузаан байдаг. Бөөр нь хэвлийн хөндийн ар хананд байрлах бөгөөд дээд хил нь цээжний 12-р нугалам, доод хил нь нурууны 3-р нугаламын түвшинд байдаг. Гэхдээ зүүн бөөр нь баруун бөөрнөөс 1,5-2,0см дээр байрласан байдаг. Үүний шалтгаан нь баруун бөөрний дээр байрлах элэг баруун бөөрийг шахаж байрласнаас болдог.
Бөөр лүү орж буй артерийн судас (renal artery), гарч буй венийн судас (renal vein), шээс дамжуулах цорго (ureter) бүхий хэсгийг бөөрний үүд (renal sinus) гэнэ. Бөөрний үүдээр дөнгөж ороход хөндий байх ба уг хөндийг бөөрний тэвш (renal pelvis) гэнэ. Бөөрний тэвш нь бөөрөнд үүссэн шээсийг тосч цуглуулаад улмаар шээс дамжуулах цоргонд дамжуулдаг. Бөөрний тэвш нь бөөрний 2-3 их аяга (major calyces)-аас шээсийг тосч авах ба их аяга нь 2-3 бага аяга (minor calyces)-аас шээсийг тосч авна. Бөөр нь гадуураа ширхэглэг холбогч эдэн гэртэй байдаг. Бөөрний завсрын эд нь хөвсгөр холбогч эд байх ба үүнээс гадна бөөр нь торлог эд болон торлог эдийн эсээр баялаг. Бөөрийг зүсээд харахад холтослог (cortex) болон тархилаг (medulla) гэсэн хоёр хэсгээс тогтох ба холтослог нь бараан хүрэн өнгөтэй харин тархилаг нь арай цайвар өнгөтэй харагддаг байна. Тархилаг нь 8-12 ширхэг пирамид (renal pyramid) хэлбэрийн бүтцээс тогтсон байх ба пирамидын суурь нь холтослог руугаа, орой нь бөөрний үүд рүү харж байрладаг. Пирамидын оройг бөөрний хөхлөг (renal papilla) гэх бөгөөд хөхлөгийн үзүүр дэхь бичил сүвээр бага аяга руу шээс шүүрч байдаг. Пирамидын хоорондох завсрын эдийг бөөрний багана (renal column) гэж нэрлэдэг. Бөөрний бүтэц үйл ажиллагааны нэгж нь нефрон (nephron) юм. Нефрон нь цусыг шүүж шээс үүсгэх үүргийг гүйцэтгэдэг ба хоёр бөөр тус бүр 1 сая орчим нефроноос тогтдог байна.
= Бүтэц = Бөөр бол хүний амин чухал хос эрхтэн юм. Бөөр нь нэг минутад 90мл литр цуснаас дээш цус шүүдэг. Өөрөөр хэлбэл бодисын солилцооны явцад бүх хортой бодисууд бөөрөөр дамжиж шээсээр гардаг. Харин хэрэгтэй зүйлүүд нь цусандаа орж байдаг. Бөөр нь шош хэлбэрийн бүтэцтэй нурууны нугламтай ойрхон хэвлийн хойд хөндийн хэсэгт Th12-->L3 ийн түвшинд байрлах ба баруун бөөр зүүнээсээ бага зэрэг доор байрладаг. Хоёр бөөр нь 10±1 урттай, 6,5±1өргөнтэй , 3±0,5 зузаантай байх ба хавиргануудаар хамгаалагдан байрладаг юм. Бөөрний дээд туйлд өөхөн эд хамгаалах бүрхүүл үүсгэж шигтгэгдэж байрлах ба үүнд адренал булчирхай байна. Дунд хэсгийг бөөрний зах ирмэгийг эгц цууралтат хотгор бүтэц бүрдүүлэх ба үүнийг Hilum гэнэ. Үүгээр бөөрний цусны судал мэдрэлийн ширхэгүүд явах ба юүлүүр хэлбэрийн тэвшинцэр байрална, үүнийг бөөрний тэвшинцэр гэнэ.
Капсул
Бөөрний гадаргуу нь холбогч эдэн бүрхүүлээр бүрхэгдсэн байна. Capsule нь ялгаатай хоёр хэсгээс тогтоно. Гадар хэсэг нь fibroblast ба collagen ширхэгээс тогтох ба дотор хэсэг нь Myofibroblasts -аас тогтоно. Capsule-ийн дотор хэсгээр Hilum байрлана.
Cortex ба Medulla
Тухайн эрхтэн дахь цусны хэмжээ нь өнгөөр ялгарж харагдана. Ойролцоогоор эргэлдэж буй цусны 90-95% нь cortex хэсэгт байрлана. 5-10% нь medulla хэсэгт байрлана.
Нефрон
Нефрон нь бөөрний бүтэц үйл ажиллагааны үндсэн нэгж юм. Ямар ч хүний бөөрөнд ойролцоогоор 2 сая нефрон байдаг. Нефрон нь шээсийг бий болгох ба гадаад шүүрлийн булчирхайтай ижил төстэй ажилгаагаар зохицуулагддаг. Нефрон ба цуглуулах суваг нь эхэндээ холбоогүй байж байгаад төгсгөл хэсэгтээ холбогддог
Нефроны ерөнхий зохион байгуулалт
Нефрон Гадаргуугийн нефрон 20-40% Интракортикал нефрон 60-70%-Анхдагч шээс үүсгэнэ. Юкстамедуляр нефрон 10-15%-Шээс өтгөрүүлнэ, БАУМЕН ШУМЛЯНСКИЙН ГЭР нь түүдгэнцэрийн өөр хоорондоо холбогдсон анастмоз бүхий хялгасан судас (40-50 гогцоо) тогтох бөгөөд энэ нь анхдагч шээс үүсгэх үүрэг гүйцэтгэнэ. Энэ нь подоцит, суурин мембран эндотель гэсэн гурван давхрагатай.
= Үүрэг =
Шээс үүсгэх ба ялгаруулах үйл ажиллагаанд оролцоно
Бөөрний үндсэн үүрэг нь бодисын солилцооны эцсийн бүтээгдэхүүнийг буюу шээг, кератин, шээсний хүчилыг ялгаруулна, Бөөр нь шээс ба хортой бодисыг ялгаруулна.
Цусны даралт зохицуулна
Бөөр нь цусны даралтыг ба цусны эзэлхүүнийг урт хугацаагаар зохицуулдаг. Бөөрнөөс идэвхжих ангиотензин-алдестрон тогтолцоо нь ренин-ийг ялгаруулж цусны даралтыг зохицуулах чухал үүрэг гүйцэтгэдэг. Олон гормон цусны эзэлхүүн ба даралтыг зохицуулхад бөөрөнд үүрэг гүйцэтгэнэ.
Биеийн шингэн дахь электротын компинсацын үүрэг
Эсийн доторхи электролитын тэнцвэрийг хадгална. Плазм дахь калци ионы концентрацыг зохицуулж витамин D ийн нийлэгжилтэд орно.
Плазм дахь осмос даралтын зохицуулдаг
Давс ба усны эргэн шимэгдэлтийг зохицуулж плазм-ийн осмос даралт өөрчлөгдвөл бөөрөн дахь ADH- Aldestrone-ийг ялгаруулдаг.
Эритропоэтины зохицуулга
Анеми -ийн үед ихээр ялгарж чөмгөнд цус үүсэлтийг өдөөж өгнө.
Дотоод шүүрлийн
Бөөрний дотоод шүүрлийн тогтолцоонд ренин-ангиотензины(ЮГА), простагландины, калликреин-кинины аппарат оролцоно.
Эшлэл
Ангилал:Бөөрний анатоми Ангилал:Бөөрний физиологи
Алба тэгшитгэх
Сум эрийн тоо өссөн, хорогдсоныг хянан үзэж, эр хорогдсон аймгаас албыг хасах буюу хөнгөлөх, эр нэмэгдсэн буюу алба ногдоогүй сул эр бүхий аймагт нэмэн оноохыг алба тэгшитгэх гэдэг байжээ. XVII зууны сүүл үеэс алба тэгшитгэх хэмээх нэр томъёо албан бичиг дансанд тэмдэглэгдэх болжээ. Алба тэгшитгэх үеэр хошууд эрийн тоо дарах явдал  байсан ба эр хорогдсон учир ногдсон албанаас хөнгөлж, чөлөөлөхийг мэдүүлэх нь олонтаа байжээ. Хожим эрийн тоог харгалзахын хамт, хөрөнгө чинээний байдлаар алба оноох шинэ журам тогтсоноор мал хөрөнгийн тоог байцаан бүртгэхэд ноёд тус тусын аймаг хошуудын албат харьяат нарын малын тоог мөн дарах  болжээ. Эрийн тооноос илүү алба хаахыг тэгшгүй алба, хэлтгий алба гэнэ. Алба тэгшитгэхдээ дөрвөн аймгийн чуулганы дарга нар Улиастай буюу Хүрээний газар цуглаж, Манжийн сайд амбан, тэдний төлөөний хүмүүсийн хяналтан дор гүйцэтгэдэг байв. Оногдсон албыг хошууд, аймгууд хоорондоо бие бие рүүгээ түлхдэг байсан бөгөөд үүнийг алба түлхэлцэх гэдэг байж. Харин Манжийн эрхшээлийн сүүл үед Халхын дөрвөн аймгийн чуулганы дарга нар нэгдэж бүгдээр хамтран Манжийн албыг хөнгөтгөх хорогдуулах тухай хамтран бичиглэх явдал дэлгэрчээ. XIX зууны хоёрдугаар хагасаас Манжийн алба хүндэрч, түүний дээр байгалийн ган зудын аюул нэрвэх болсон нь ард түмний аж байдлыг хүндрүүлж алба тэгшитгэхээр цуглах нь нэмэгджээ. Алба залгуулж чадахгүйд хүрсэн тохиолдолд хошуудыг нэгэн аймгийн доторхи арай байдал хөнгөвтөр хошуудад давхарлан хаалгах ба хөрөнгө чинээгүй болсон ядуу өрхийг хошууны доторхи баян чинээлэг өрхүүдэд зарц болгон өгдөг байжээ. Хэрэв аймаг даяар гачиг тохиолдвол тэр аймгийн гол албыг бусад аймагт хуваан өгч хаалгах зэргээр зохицуулдаг байжээ. Хятадын худалдаа, мөнгө хүүлэгчдийн өр сум ардад давхар дарамт учруулж байв. Энэхүү алба тэгшитгэх хэмээх нь Манжийн ноёрхол эцэслэснээр төгсгөл болжээ.
Ангилал:18-р зууны Монголын түүх
Бат-Өлзийн Бат-Эрдэнэ (бөх)
Бат-Өлзийн Бат-Эрдэнэ нь Булган аймгийн Гурванбулаг сумын уугуул, үндэсний бөхийн улсын начин цолтой бөх.
Аймгийн наадмын дэвжээнд
Ангилал:Улсын начин
Хөгнө тарна байгалийн цогцолборт газар
Булган аймгийн Гурванбулаг, Рашаант, Өвөрхангай аймгийн Бүрд зэрэг гурван сумын нутаг дамнасан нийтдээ 84390 га талбай бүхий Хөгнө-Тарна байгалийн цогцолбор газар.Хөгнөхаан уулыг эрт дээр үеэс "Хан" хэмээн шүтэн хамгаалж ирсэн бөгөөд энд Тахилгын овоо, Сантын овоо, Бага ханы овоо зэрэг тахилгатай газрууд бий. Хөгнөхаан уул нь Богд хаант монгол улсын үед төр шашины холбогдолтойгоор тахин шүтэж ирсэн дөрвөн хан уулын нэг нь байжээ. Энэ нутгийн гадарга нь Орхон-Туулын савын 1500-2000 м өндөртэй бэсрэг, нам уулс, цав толгод, тэдгээрийн хооронд орших талархаг гадарга бүхий тогтоцтой. Хөгнөхааны уулын системд хамрагдах уулс нь харьцангуй нам, хамгийн өндөр оргил Цэцэрлэг 1968.8 м өндөртэй. Түүний захын хамгийн нам уулс, цав толгод 1300-1500 м өндөртэй. Цогцолбрын хамгийн том гол нь Хангайн нурууны зүүн хэсгийн бэсрэг уулсын нэг болох Зүүн Хайрхан уулын умарт биеэс эх аван урсах Тарнын гол ба Туул гол руу цутгах энэ гол нь Орхон-Туулын ай савд багтана. Тарнын голын баруун гараас Ар Жаргалант, Чулуут зэрэг голууд цутгадаг. Ууландаа гол горхи бараг байхгүй, харин гүний усны нөөц сайтай олон булагтай. Тарнын голын баруун биеэр зүүн урагш 80 орчим км урт үргэлжилсэн "Их Монголын элс" хэмээх элсэн тарамцаг оршино. Энэхүү томоохон элсэн хуримтлал нь Тарнын голын эх болох Шарлин, Жаргалант голуудын бэлчир, Их Монгол уул (1675.0 м) орчимд хамгийн өргөн (9-10 км) Тарна, Элстийн голын гольдрол даган Чулуутын овоо (1525.9 м)-ноос доош бараг Булган аймгийн Гурванбулаг сумын төв хүртэл нарийн зурвас (3.5 км) байдлаар үргэлжилнэ. Цогцолборт газрын бэсрэг уулсаар буга, гөрөөс, гахай, мануул, үнэг, хөрс, чоно, дорго, өмхий хүрэн, туулай зэрэг амьтадтай. Мөн дагуурын зараа, сахалт багваахай, жижиг соотон багваахай, урт сүүлт зурам, хадны барагшин, орог зусаг, үлийн цагаан оготно, монгол чичүүл сибирийн алаг даага зэрэг жижиг хөхтөн амьтад элбэг юм. Суурин жигүүртнээс цармын бүргэд, харцага, идлэг шонхор, шилийн сар, начин шонхор, хайргууна шонхор, хотны бүгээхэй, адууч чогчоохой, хон хэрээ, шаазгай, шар шувуу, ууль, ятуу хийгээд нүүдлийн жигүүртнээс хөхөө, өвөөлж, элээ, гол горхиор ангир, галуу, нугас, тоодог, хавтаалж, зуун хурга зэрэг шувууд ирдэг. Хөгнөхаан ууланд Өвгөн, Залуу хийд, Мойлтын амны хойд талд Сэнжит цохионд хүрэл зэвсгийн үеийн хадны сүг зураг, янгирын зураг, Ямаатын цагаан хөтлийн ар талын амны хаданд янгир, чоно, бугын зураг, Элсэн тасархайн элсний зүүн дэргэд боржин чулууны хөшөө, Аман хадны буюу мааний хадны мааний үсэг, Хөгнөхаан уулын баруун урд үзүүр Устын амны дэлээс 12 орчим км-т Ташуугийн өвөлжөө гэдэг газар Хийдийн давааны ар талд олон тооны булш байдаг. Мөн хамгаалалттай газар нутагт Монголын анхдугаар богд өндөр гэгээн Занабазарын мэндэлсэн нутаг болох Ширээт цагаан нуур, Бурхадын хөдөө нуур, Тахилт нуур, Адуун нуур, Тарнын гол, шүлүүтийн гол, Шарлин, жаргалантын гол байхаас гадна Тольт баян түрүү гэх мэт хүний биеийн эрүүл мэндэд онцгой ач тустай рашаан ус байдаг. Ангилал:Монголын байгалийн цогцолборт газар Ангилал:Булган аймгийн газар зүй Ангилал:Өвөрхангай аймгийн газар зүй Ангилал:Гурванбулаг сум (Булган) Ангилал:Рашаант сум Ангилал:Бүрд сум
Уран тогоо - Тулга уул
Булган аймгийн Хутаг-Өндөр сумын нутагт Булган хотоос баруун хойш 80 орчим километр зайд Хөвсгөл явах төв замын баруун талд Уран, Тулга, Тогоо, Жалавч гэдэг дөрвөн унтарсан галт уулс оршдог.
Дөрөвдөгч галавын үед оргилж байсан уулс бөгөөд хамгийн сүүлд 20-25 мянган жилийн тэртээ унтарчээ. Уран тогоо уул далайн төвшнөөс дээш 1686 метр өндөр, өрхний амсар нь сэтрээгүй бүтэн, 500-600 метр өргөн голчтой, гүн нь 50-60 метр юм.
Уран бүрхээр уул гэдэг бөгөөд анх 1965 онд дархлан улсын тусгай хамгаалалтанд авчээ. Ангилал:Монголын уул Ангилал:Монголын байгалийн цогцолборт газар Ангилал:Булган аймгийн газар зүй
Карлос Бакка
Карлос Артуро Бакка Аумада (Carlos Arturo Bacca Ahumada, 1986 оны есдүгээр сарын 8-нд Барранкилья хотод төрсөн) — Колумбын хөлбөмбөгчин бөгөөд Испанийн «Севилья» болон Колумбын шигшээд довтлогчоор тоглодог.
Замнал
2012 оны нэгдүгээр сард Бельгиийн «Брюггед» 2.5 сая еврогоор элссэн Карлос Бакка 2011/12 онд Бельгийн дэд аварга, 2012/13 онд Бельгийн мэргэн буучаар шалгарч үнэнхүү гялалзжээ.
Бакка 2013 оны долоодугаар сарын 10-нд «Севилья» багтай 2018 он хүртэл гэрээлсэн ба солилцооны үнэ 30 сая еврод хүрчээ.
Амжилт
Атлетико Хуниор
Брюгге
Севилья
Гаднын холбоос
Ангилал:Колумбийн шигшээ багийн хөлбөмбөгчин Ангилал:Хөлбөмбөгийн довтлогч Ангилал:Атлетико Хуниор багийн тоглогч Ангилал:Барранкилья багийн тоглогч Ангилал:Брюгге багийн тоглогч Ангилал:Вильярреал багийн тоглогч Ангилал:Милан багийн тоглогч Ангилал:Севилья багийн тоглогч Ангилал:УЕФА Европын Лигийн аварга Ангилал:Колумбийн хөлбөмбөгийн улсын аварга Ангилал:Колумбичууд Ангилал:1986 онд төрсөн
Эдвард Нортон
Эдвард Харрисон Нортон (Edward Norton ; 1969 оны наймдугаар сарын 18; Массачусеттс, Бостон) — Америкийн жүжигчин, найруулагч, продюсер. «Айдсын хүчин» (1996), «Америкийн Икс түүх» (1998), «Бёрдмэний» (2014) туслах дүрүүдээр «Оскарт» дэвшиж байлаа. Түүний тоглосон «Бүгдээрээ: Би чамд хайртай» (1996), «Иргэд Ларри Флинтийн эсрэг» (1996), «Тулааны талбар» (1999), «Улангассан луу» (2002), «25 цаг» (2002), «Тэнгэрийн хаант улс» (2005), «Илбэчин» (2006), «Тэргэл сарны ертөнц» (2012), «Гранд Будапешт» (2014) кинонууд алдартай.
Гэргий — жүжигчин Шон Робертсон.
Лавлах холбоос
Ангилал:АНУ-ын кино жүжигчин Ангилал:АНУ-ын кино найруулагч Ангилал:Театрын жүжигчин Ангилал:Алтан бөмбөрцөг шагналтан Ангилал:Америкчууд Ангилал:1969 онд төрсөн
Амаржаргалын Гансүх
Амаржаргалын Гансүх — Монгол Улсын Засгийн газрын гишүүн, Зам, тээврийн сайд асан, 1966 онд Улаанбаатар хотод мэндэлсэн.
Гэр бүл
Тэрээр эхнэр 2 хүүхэдтэй.
Лавлах материал
Ангилал:1966 онд төрсөн Ангилал:Монголын улс төрч Ангилал:Монголчууд
Нямпүрэвийн Батсайхан
Нямпүрэвийн Батсайхан нь Ховд аймгийн Буянт сумын харъяат, Үндэсний бөх ийн аймгийн арслан цолтой бөх
Аймгийн наадмын дэвжээнд
Ангилал:Аймгийн арслан Ангилал:Буянтын (Ховд) хүн
Наурызын баярт зориулсан барилдаан
Барилдааны тухай
Казак түмний хаврын баяр "Наурызын баяр"-т зориулсан Улсын заан Т.Авдыгаж агсны нэрэмжит аймаг цэргийн цолтой бөхийн барилдаан Монгол бөхийн өргөөнд өнөөдөр /2014-03-21/ болж өндөрлөлөө. Барилдааныг "Таван богдын бүргэдүүд" дэвжээ МҮБХ, Баян-Өлгий аймгийн ЗДТГ, Баян-Өлгий аймгийн нутгийн зөвлөл, Өлгийн хүчтэн сантай хамтран зохион байгуулав. Барилдааныг нээж УИХ-ын гишүүн, Төрийн байгуулалтын байнгын хорооны дарга, Баян-Өлгий аймгийн нутгийн зөвлөлийн дарга А.Бакей үг хэлэв.